3 Ti uleg+ ti kaannadan* iti amin nga atap nga animal nga inaramid ni Jehova a Dios. Kinuna ti uleg iti babai: “Agpayso kadi nga imbaga ti Dios a saanyo a kankanen ti bunga ti tunggal kayo iti hardin?”+2 Insungbat ti babai: “Mabalinmi a kanen ti bunga dagiti kayo iti hardin,+3 malaksid iti bunga ti kayo nga adda iti tengnga ti hardin,+ ta kinuna ti Dios: ‘Dikay mangan iti bungana ken diyo sagiden; ta mataykayo no aramidenyo dayta.’”4 Gapuna, kinuna ti uleg: “Sigurado a saankayto a matay.+5 Ta ammo ti Dios nga iti aldaw a pannanganyo iti dayta, maluktan dagiti matayo ket agbalinkayto a kas iti Dios a makaammo iti naimbag ken dakes.”+6 Nakita ti babai a nasayaat a kanen dagiti bunga dayta a kayo ken makaay-ayo kadagiti mata ken napintas a kitaen. Gapuna, nangpuros iti bunga ket kinnanna.+ Inikkanna pay ti asawana idi nagkaduadan ket nangan met.+7 Naluktan dagiti matada ket nabigbigda a lamolamoda isu a pinagsasaipda dagiti bulong ti higos sa inyabbongda iti bagida.+8 Iti naangin a paset ti aldaw, nangngeg ti lalaki ken ti asawana ti timek ni Jehova a Dios bayat a magmagna iti hardin, ket naglemmengda iti nagbabaetan dagiti kayo iti hardin tapno saan a makita ida ni Jehova a Dios.9 Namin-adu a pinukkawan ni Jehova a Dios ti lalaki ket kinunana: “Ayanmo?”10 Insungbat ti lalaki: “Nangngegko ti timekmo iti hardin, ngem nagbutengak ta lamolamoak isu a naglemmengak.”11 Insaludsod ti Dios: “Asino ti nangibaga a lamolamoka?+ Nanganka kadi iti bunga ti kayo nga imbilinko a dimo kanen?”+12 Insungbat ti lalaki: “Ti babai nga intedmo a kaduak inikkannak iti bunga ti kayo ket kinnanko.”13 Gapuna, kinuna ni Jehova a Dios iti babai: “Ania ti inaramidmo?” Insungbat ti babai: “Inallilawnak ti uleg isu a nanganak.”+14 Kinuna ni Jehova a Dios iti uleg:+ “Iti amin a naamo ken atap nga animal iti tanap, mailunodka gapu iti dayta nga inaramidmo. Aguyaskanto ket mangankanto iti tapok iti intero a panagbiagmo.15 Pagginnuraenkayto+ iti babai+ kasta met ti kaputotam*+ ken ti kaputotanna.*+ Sugatemto* ti mukodna,+ ngem rumekennanto* ta ulom.”+16 Kinunana iti babai: “Pakaruekto ti rigat ti panagsikogmo; naut-otto ti panaganakmo, ngem kailiwmonto ti asawam, ket iturayannakanto.”17 Kinunana ken Adan:* “Imbilinko kenka:+ ‘Saanka a mangan iti bunga ti kayo,’ ngem impangagmo ti asawam ket nanganka iti bunga dayta a kayo, isu a mailunod ti daga maigapu kenka.+ Agrigatkanto nga agtrabaho tapno adda pagtaraonmo iti unos ti panagbiagmo.+18 Agtubonto dagiti siit ken ruot, ket kanemto dagiti mula iti talon.19 Agling-et ken agbannogkanto tapno adda taraonmo* agingga nga agsublika iti daga a nakaalaam.+ Ta tapokka ket agsublikanto iti tapok.”+20 Kalpasanna, pinanaganan ni Adan ti asawana iti Eva,* ta isu ti agbalin nga ina ti amin a sibibiag.+21 Nangaramid ni Jehova a Dios kadagiti nagayad a bado a lalat para ken Adan ken iti asawana ket insuotda dagita.+22 Kinuna ni Jehova a Dios: “Nagbalin ti tao a kas kadata a makaammo iti naimbag ken dakes.+ Ita, masapul nga adda aramidek tapno saan a makapuros ken makapangan iti bunga ti kayo ti biag+ tapno saan nga agbiag nga agnanayon,*—”23 Gapuna, pinaruar ni Jehova a Dios ti lalaki iti hardin ti Eden+ tapno talonenna ti daga a nakaalaanna.+24 Pinapanawna ti lalaki, ket nangipuesto kadagiti kerubin+ iti daya ti hardin ti Eden ken iti sumsumged nga espada nga agtultuloy nga agpuspusipos tapno awan ti makaasideg iti kayo ti biag.
ilo_Latn